La III Concentració Alpine Burjassot omplirà de cotxes el municipi diumenge que ve
2025-07-24

La III Concentració Alpine Burjassot arribarà al municipi, de la mà de la Falla Mendizábal, en la seua Setmana Cultural Cultura 10, diumenge que ve 15 de novembre a partir de les 9 del matí.

En aqueix moment els organitzadors rebran els cotxes per a, una hora més tard, recuperar forces amb un esmorzar en el casal a preus populars. Aquelles persones que vulguen participar en la concentració amb els seus vehicles poden fer-ho enviant un correu electrònic a a110alpine@hotmail.com o bé cridant al 667 837 799, fins al 13 de novembre.

A les 11 hores hi haurà una xerrada a càrrec de Francisco Conde Díez-Alegria, responsable de la fabricació d’Alpine FASA, Agapito Urueña, cap del taller d’Alpine FASA i Jean Pierre Limondin, vicepresident de l’Associació Antics Treballadors Alpine de França.

Perquè tot el poble gaudisca veient aquestes joies de cotxes, a les 13 hores començarà la desfilada dels vehicles pels carrers de Burjassot i tindrà lloc una exhibició en la Plaça de l’Ajuntament per a, posteriorment, tornar al casal.

Aqueix dia hi haurà també dinar i berenar en el casal, a més del lliurament d’obsequis i premis.